text: Днес музикалният свят ще впери поглед във Варна! Започва шоуто на MTV! - Будна Варна
  Начало » Събития » Днес музикалният свят ще впери поглед във Варна! Започва шоуто на MTV!
  Посещението на концерта е с билети, които могат да се закупят онлайн и на място. Посетителите на възраст под 14 години е необходимо да бъдат придружени от възрастен. Според правилата, посочени в www.MTVvarna.bg, не се допуска повторно влизане, след напускане на зоната на фестивала. На входа посетителите ще бъдат претърсвани. Строго забранено е внасянето на храна и напитки. Перманентно необходими лекарствени медикаменти ще се допускат след представяне на рецепта от лекар. На мястото на фестивала ще бъдат осигурени лицензиран бар, кетъринг и безплатна вода за пиене. Посетител, който има нужда от медицинска помощ, може да обърне към разпоредител или служител на охраната.Забранява се внасяне на аерозоли, тромби, звукозаписни устройства, летящи фенери, алкохол, големи количества цигари, храна, фойерверки, професионално видео оборудване, светлоотразителни жилетки, наркотици, оръжия, чадъри, селфи стикове, знамена, ножове, мегафони и други. Допускат се само животни, регистрирани като лични помощници. Всички предмети, за които организаторите счетат, че могат да се използват за незаконни цели или нападение, ще бъдат конфискувани.